**H O T Ă R Â R E**

**privind validarea Dispoziției Președintelui Consiliului Județean Cluj nr. 778/2021 privind rectificarea bugetului general propriu al Judeţului Cluj pe anul 2021**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 9 din 11.01.2022 privindvalidarea Dispoziției Președintelui Consiliului Județean Cluj nr. 778/2021 privind rectificarea bugetului general propriu al Judeţului Cluj pe anul 2021, propus de Preşedintele Consiliului Judeţean Cluj, domnul Alin Tişe, care este însoțit de Referatul de aprobare cu nr. 1132 din 11.01.2022; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 1133/ 11.01.2022 şi Avizul cu nr. 1132 din 13.01.2022 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* adresa Direcției Generale Regionale a Finanțelor Publice Cluj-Napoca nr. 4472/30.12.2021;
* adresa Aeroportului Internațional Avram Iancu Cluj nr. 15212/23.12.2021;

Luând în considerare prevederile art. 123 - 140, ale art. 142 – 156 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 170/2020;

În conformitate cu prevederile:

* art. 173 alin. (1) lit. b) și d), alin. (3) lit. a) și alin. (5) pct. a) și d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 19 alin. (2) din Legea finanţelor publice locale nr. 273/2006, cu modificările şi completările ulterioare;
* Legii bugetului de stat pe anul 2021 nr. 15/2021, cu modificările ulterioare;
* Ordonanței de urgență a Guvernului nr. 135/2021 privind unele măsuri pentru susținerea activității aeroporturilor regionale pentru care consiliile județene au calitatea de autoritate publică tutelară;
* Hotărârii Guvernului nr 1301/2021 privind alocarea unei sume din Fondul de rezervă bugetară la dispoziția Guvernului, prevăzut în bugetul de stat pe anul 2021, pentru susținerea activității aeroporturilor regionale pentru care consiliile județene au calitatea de autoritate publică tutelară;
* Ordinului comun al Ministrului Dezvoltării, Lucrărilor Publice și Administraţiei și al Ministrului Transporturilor și Infrastructurii nr. 1.943/1.495/2021 privind aprobarea schemei de ajutor de stat pentru acordarea unui sprijin financiar operatorilor economici care administrează aeroporturile care în anul 2019 au înregistrat un trafic de pasageri mai mare de 200.000 de pasageri şi mai mic de 3 milioane pasageri, pentru depăşirea dificultăţilor financiare cu care se confruntă, cauzate de criza generată de pandemia de COVID-19;
* Hotărârii Consiliului Județean Cluj nr. 50/2021 privind aprobarea bugetului general propriu al Județului Cluj pe anul 2021;
* Hotărârii Consiliului Județean Cluj nr. 59/2021 privind alocarea unor sume din fondul de rezervă al bugetului local al Județului Cluj în anul 2021;
* Hotărârii Consiliului Județean Cluj nr. 1162021 privind rectificarea bugetului general propriu al Județului Cluj pe anul 2021;
* Hotărârii Consiliului Județean Cluj nr. 122/2021 privind rectificarea bugetului general propriu al Județului Cluj pe anul 2021;
* Hotărârii Consiliului Județean Cluj nr. 155/2021 privind rectificarea bugetului general propriu al Județului Cluj pe anul 2021;
* Hotărârii Consiliului Județean Cluj nr. 171/2021 privind rectificarea bugetului general propriu al Județului Cluj pe anul 2021;
* Hotărârii Consiliului Județean Cluj nr. 218/2021 privind rectificarea bugetului general propriu al Județului Cluj pe anul 2021;
* Hotărârii Consiliului Județean Cluj nr. 251/2021 privind rectificarea bugetului general propriu al Județului Cluj pe anul 2021;
* Dispoziției Președintelui Consiliului Județean Cluj nr. 778/2021 privind rectificarea bugetului general propriu al Județului Cluj pe anul 2021;

În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările ulterioare;

**hotărăşte:**

**Art. 1.** Se aprobă validarea rectificării bugetului general al Judeţului Cluj pe anul 2021, în sumă de 1.657.463,24 mii lei, conform prevederilor Dispoziției Președintelui Consiliului Județean Cluj nr. 778/2021 și **anexei nr. 1** care face parte integrantă din prezenta hotărâre

**Art. 2. (1)** Se aprobă validarea rectificării bugetului local al Judeţului Cluj pe anul 2021, pe capitole, subcapitole și titluri, în sumă de 983.011,08 mii lei la venituri și în sumă de 1.007.191,94 mii lei la cheltuieli, conform prevederilor Dispoziției Președintelui Consiliului Județean Cluj nr. 778/2021 și **anexei nr. 2** care face parte integrantă din prezenta hotărâre.

**(2)** Se aprobă validarea rectificării bugetului local al Judeţului Cluj pe anul 2021, pe capitole, subcapitole și titluri-Secţiunea de funcționare, în sumă de 415.439,56 mii lei, atât la venituri cât și la cheltuieli, conform prevederilor Dispoziției Președintelui Consiliului Județean Cluj nr. 778/2021 și **anexei nr. 3** care face parte integrantă din prezenta hotărâre.

**(3)** Se aprobă validareadetalierii rectificării bugetului local al Județului Cluj pe anul 2021, pe categorii la venituri, respectiv pe capitole și subcapitole la cheltuieli, conform prevederilor Dispoziției Președintelui Consiliului Județean Cluj nr. 778/2021 și **anexei nr. 4** care face parte integrantă din prezenta hotărâre.

**Art. 3.** Se aprobă validarea rectificării bugetului local al Județului Cluj pe anul 2021, defalcat pe capitole de cheltuieli, titluri, articole și aliniate, astfel: la Capitolul 84.02 “Transporturi”- suma de 412.371,94 mii lei, conform prevederilor Dispoziției Președintelui Consiliului Județean Cluj nr. 778/2021 și **anexei nr. 5** care face parte integrantă din prezenta hotărâre.

**Art****. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin direcțiile din cadrul aparatului de specialitate al Consiliului Județean Cluj, în colaborare cu entitățile nominalizate în anexele la prezenta hotărâre și Direcția Generală Regională a Finanțelor Publice Cluj-Napoca.

**Art. 5.** Prezenta hotărâre se comunică direcțiilor din cadrul aparatului de specialitate al Consiliului Județean Cluj; Direcţiei Generale Regionale a Finanţelor Publice Cluj-Napoca, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 7 din 20 ianuarie 2022**

*Prezenta hotărâre a fost adoptată cu 35 de voturi “pentru”, fiind astfel respectate prevederile legale privind majoritatea de voturi necesară.*